
Tekst til «lokketekst» i annonse i Aftenposten samt til bruk i andre medier:
Overskrift: Direktør Norsk senter for menneskerettigheter
Brødtekst: Norsk senter for menneskerettigheter er Norges fremste menneskerettsfaglige miljø med en sterk internasjonal posisjon. Vi søker en motivert og samlende leder som har faglige og strategiske ambisjoner om å videreutvikle senterets forskningsmiljø, undervisning og eksternfinansierte programmer.
Info-bokser med standardtekster: Om UiO, JUS og SMR. 
Direktør for Norsk senter for menneskerettigheter (SMR) ved Det juridiske fakultet
I forbindelse med at nåværende åremål går ut utlyses med dette ledig stilling som direktør for Norsk senter for menneskerettigheter for perioden 01.01.2018-31.12.2021, med mulighet for inntil fire års forlengelse. Vi søker etter en motivert og dyktig leder.

SMR er UiOs flerfaglige senter for menneskerettigheter, organisert som en grunnenhet under Det juridiske fakultet. SMR har i tillegg til sine oppgaver innen undervisning og forskning en stor internasjonal portefølje av programmer som er helt sentrale i senterets virke.

Senterets virksomhet er organisert i forskningsområder og prosjekter/programmer med både nasjonal og internasjonal orientering, og en betydelig del av virksomheten er eksternt finansiert. I tillegg til sine oppgaver innen undervisning i masterstudiet i rettsvitenskap har senteret også et eget internasjonalt mastergradsprogram, eget bibliotek, og utgir tidsskriftet Nordic Journal of Human Rights. 

SMR holder til i lyse og trivelige lokaler i Oslo sentrum, og det er for tiden ca 40 ansatte. Budsjett for 2017 er på ca XX millioner kroner. For mer informasjon se hjemmeside: http://www.jus.uio.no/smr/

Direktøren er øverste faglige og administrative leder for senteret, og forestår den daglige ledelsen av senterets virksomhet. Direktøren er medlem av senterrådet og rapporterer til dekan ved Det juridiske fakultet, og representerer senteret i fakultetets organer på linje med instituttledere ved fakultetet. Direktøren har en viktig oppgave i å representere SMR overfor nasjonale og internasjonale aktører, og å synliggjøre SMR i offentligheten. Det må påregnes en del reising.

Direktøren må ha store faglige og strategiske ambisjoner på vegne av SMR og ha evne og vilje til å arbeide aktivt for at ambisjonene innfris.  Direktøren skal bidra til å videreutvikle det tverrfaglige og innovative forskningsmiljøet med utgangspunkt i senterets flerfaglige kompetanse. Det legges stor vekt på personlig egnethet, og den som tilsettes forventes å inneha betydelige evner til å kommunisere og samarbeide ekstern og internt, og til å virke samlende og motiverende.

Hovedutfordringer vil være å videreutvikle senterets profil som det sentrale forskningsmiljøet for menneskerettigheter i Norge, og å videreutvikle de internasjonale prosjekter/programmer ved sentret. Dette innebærer betydelig kontakt og samarbeid med forskningsmiljøer, offentlige organer, internasjonale organisasjoner og ikke-statlige organisasjoner – både nasjonalt og internasjonalt. Senteret har et bredt samarbeid med institusjoner internasjonalt.

Krav til den som tilsettes:
· Dokumentert relevant ledererfaring og gode lederegenskaper.
· Personlig egnethet og evne til fleksibilitet, strategisk tenkning og til å fatte beslutninger. Vitenskapelig basiskompetanse tilsvarende kravene for tilsetting som førsteamanuensis.
· Gode kunnskaper om menneskerettighetene.
· Meget god muntlig og skriftlig fremstillingsevne på engelsk og norsk eller et annet skandinavisk språk.
· Det er ønskelig med internasjonal erfaring.

Vi tilbyr:
· Lønn: kroner xx-xx (avhengig av kompetanse/ansiennitet).
· Et internasjonalt og spennende arbeidsmiljø med utviklingsmuligheter.
· God pensjonsordning i Statens Pensjonskasse.
· Stilling i en IA-virksomhet.
· Gode velferdsordninger, inkludert trening i arbeidstiden

Følgende bes lastet opp som vedlegg til den elektroniske registreringen:
· Søknadsbrev.
· CV hvor det gjøres rede for utdanning, tidligere stillinger og vitenskapelig/faglig/pedagogisk virksomhet.
· Oversikt over vitenskapelig produksjonen og kort redegjørelse for inntil fem vitenskapelige arbeider som søkeren vil framheve.
· Vitnemål og attester.
· Oversikt over eventuelle øvrige kvalifikasjoner bilagt dokumentasjon.

Vitenskapelig produksjon sendes til: Norsk senter for menneskerettigheter, P.b. 6706 St. Olavs plass, 0130 Oslo. Arbeidene må sendes i fire eksemplarer, og må foreligge på norsk, svensk, dansk eller engelsk, med mindre senteret samtykker i noe annet. Dersom arbeidene er skrevet av flere forfattere, må arbeidsfordelingen mellom disse dokumenteres med medforfattererklæring.
Frist: (6 ukers annonsering)
Referansenummer: 
Universitetet ønsker flere kvinner i ledende stillinger og kvinner oppfordres derfor spesielt til å søke stillingen.
UiO har en overtakelsesavtale for alle tilsatte med formål å sikre rettighetene til forskningsresultater m.m. 
UiO har særskilte avtaler om universitetets rettigheter til arbeidsresultater frembrakt av ansatte, herunder rettigheter til forskningsresultater.
I henhold til offentlighetsloven § 25, 2. ledd kan opplysninger om søkeren bli offentliggjort selv om søkeren har anmodet om ikke å bli oppført på søkerlisten. 
I tråd med Universitetet i Oslos likestillingspolitikk oppfordrer vi alle interesserte til å søke, uavhengige av kjønn og etnisitet.
Nærmere opplysninger: Rådsleder Jan-Paul Brekke, tlf xxxxxx, epost xxxxx, eller kontorsjef Teis Daniel Kjelling, tlf 22 84 20 12, e-post t.d.kjelling@nchr.uio.no. 
Aktuelle søkere vil bli innkalt til intervju. Alle søkere får skriftlig melding når tilsettingsprosessen er avsluttet. 
Det vises for øvrig til gjeldende retningslinjer og utfyllende bestemmelser for tilsetting i stillinger ved Universitetet i Oslo; se internett: http://www.uio.no/admhb/reglhb/personal/tilsettingovrig/rettledbeskrivstill.xml.

